М.Байзақов атындағы №18 ЖББМ КММ

Директордың бейіндік ісі жөніндегі орынбасары Ж.Мекенбаеваның 2024-2025 оқу жылы 1жарты жылдығында атқарылған әдістемелік,бейінді жұмыстары бойынша

**Есебі**

2024-2025 оқу жылында мектептің №1 педагогикалық кеңестің шешемі негізінде мектептің әдістемелік жұмыстары жүктелген және ҚР № 338 бұйрығы негізінде атқатарын функцияға сай жылдық жоспар жасалынып, бекітілген.

Бейіндік бойынша «Мектеп-колледж» жобасы бойынша қазан айының 11-і күні №15 колледжбен келісім шартқа қол қойылды. Мақсаты: жыл бойынша кәсіптік бағдар бойынша жұмыс жүргізу. Кәсіптік бағдар педагогімен бірлескен жұмыстар қазан айының екінші жартысында жоспарланған болатын. 14-24 қазан аралығында қысқа мерзімді курсқа кетіп жоспар орындалмай қалды.

Қараша айында 7-8 сыныптардан «Қызығушылық картасы» тесті алынды.

Мақсаты: оқушылардың қызығушылығын, бейімін анықтау.

Нәтижесінде оқушылардың бейімін бақыланып, қызығушылығы нақтыланды.

Желтоқсан айының 10-ы күні 11 сынып оқушыларына «**Мамандық таңдау – болашақты таңдау» тақырыбында** бойынша түсіндірме жұмыстары жүргізілді.

Мамандық таңдау – әр адамның өміріндегі маңызды кезеңдердің бірі. Бұл шешім тек бүгінгі күнмен шектелмей, болашақта қандай өмір сүруімізді, қандай табысқа жететінімізді, қандай қоғамда өмір сүретінімізді анықтайды. Сондықтан, мамандық таңдау процесі мұқият әрі саналы түрде жүргізілуі тиіс.

**1. Мамандықтың маңызы**

Мамандық – адамның кәсіби қызметінің негізі. Ол адамның жеке қабілеттері мен қызығушылықтарына сәйкес келуі керек. Дұрыс таңдалған мамандық адамға өз ісін сүйіп, табысты жұмыс істеуге мүмкіндік береді. Сонымен қатар, мамандық қоғамда адамның рөлін анықтайды, әлеуметтік статусын көтереді.

**2. Мамандық таңдаудағы факторлар**

Қызығушылықтар мен қабілеттер: Мамандық таңдауда ең алдымен, өз қызығушылықтарыңыз бен қабілеттеріңізді ескеру қажет. Сіз не істегенді ұнатасыз? Сіздің қандай дағдыларыңыз бар?

Нарықтағы сұраныс: Бүгінгі таңда еңбек нарығында қандай мамандықтарға сұраныс бар? Бұл сұраққа жауап беру, болашақта жұмыс табу мүмкіндігіңізді арттырады.

Білім деңгейі: Кейбір мамандықтар жоғары білімді талап етеді, ал кейбіреулері үшін арнайы курстар мен сертификаттар жеткілікті. Сіздің білім деңгейіңізге сәйкес мамандықты таңдау маңызды.

**3. Мамандық таңдаудың кезеңдері**

Өзін-өзі талдау: Өз қызығушылықтарыңызды, қабілеттеріңізді және құндылықтарыңызды анықтаңыз.

Ақпарат жинау: Әр түрлі мамандықтар туралы ақпарат жинап, олардың талаптары мен мүмкіндіктерін зерттеңіз.

Кеңес алу: Мамандық таңдауда ата-анаңызбен, ұстаздарыңызбен немесе кәсіби кеңесшілермен сөйлесіңіз.

Тәжірибе жинау: Стажировка немесе волонтерлік жұмыстар арқылы мамандықты тәжірибеде көруге тырысыңыз.

**4. Қорытынды**

Мамандық таңдау – бұл тек жұмыс емес, бұл өмірлік жолды таңдау. Дұрыс таңдалған мамандық сіздің болашағыңызды жарқын етеді. Сондықтан, бұл шешімді мұқият әрі саналы түрде қабылдаңыз. Сіздің таңдауыңыз – сіздің болашағыңыз!

Әдістемелік кеңестің жұмыстарына тоқталсам, ағымдағы жылда 10 бірлестік жұмыс атқарады.Жалпы оқу жылының басында дарынды және мотивациясы төмен оқушылардың тізімі нақтыланды

Жалпы мектепте дарынды балалар саны – 39

Мотивациясы төмен оқушылар саны – 40

Жетісай ауданының білім бөлімінің 05.09.24 ж күнгі №198 н/қ жіберілген бұйрығы негізінде онкүндіктер кестесі бойынша 1-жарты жылдықта тілдердің онкүндігі мен бастауыш сыныптар мен МАДС , ондкүндіктері болып өтті.

1-жарты жылдықта 57-сабақ жоспарланған.

**Байқау, конкурс ,олимпиада бойынша тоқталсам,**

«Қожановтанушылар» 10 сынып оқушылары арасында олимпиадаға Оралхан Ұлпан қатысты.

 Жетісай ауданының білім бөлімінің ұйымдастыру мен 2024 жылдың 13 қыркүйегінде М.Маңғытаев атындағы №43жалпы білім беретін мектептің базасында 8-11сынып оқушылары арасында Республикалық "Махамбет оқулары"байқауының аудандық кезеңі өткізілді. Аудандық кезеңге мектебіміздің 10-11сынып оқушылары қатысып жүлделі орындарға ие болды. Байқау бес бағыт бойынша өтті.

1."Ел құтқарар ел едім..."Махамбет шығармаларын жатқа оқу бағыты бойынша

10-сынып оқушысы Тұрарбек Мақсат Алғыс хатпен марапатталды

2."Тартынбай сөйлер асылмын..."жас ақындардың өз туындылары мәнерлеп оқу сайысы бойынша 11-сынып оқушысы Жолдасбай Нұрымжан 2-орын иеленді.Пән мұғалімі педагог-сарапшы санаттағы білімді ұстазымыз Есіркепова Майра Каныбековна.

3.Біз неткен ер ,неткен ер?

Сергелдеңмен өткен ер" "Хандар мен ел билеушілер", "Батырлар"тақырыбының бірін қорғау бағыты бойынша 10-сынып оқушысы Рысмухамед Жанерке 1-орын иеленіп,облыстық кезеңге жолдама алды.Пән мұғалімі педагог-зерттеуші санаттағы ұстазымыз Қасымбекова Жадыра Сапарханқызының үздіксіз ізденіс мен талабының нәтижесі.Облыстан «Алғыс хатпен» марапатталды.

Ауыл олимпиадасы 1,2 кезеңі онлайн форматта болды.3-ші кезеңіне облыс бойынша 30 оқушы, біздің ауданнан 5 оқушы өткен соның бірі 10 «Ә» сынып оқушысы Серік Қасиет, пән мұғалімі Қасымбекова Жадыра .

«Айқанат» ауыл балаларына арналған олимпиада 28.10.2024 жылы күні Н.Төреқұлов мектебінде болды. Біздің мектептен 22 оқушы қатысты.

 Жетісай ауданы білім бөлімінің 2024 жылғы 26 қарашадағы №284-н/қ хаты негізінде

**2024-2025 оқу жылында 9-11 сынып оқушыларының жалпы пәндер бойынша 04-05.12.2024 жылы өткен аудандық олимпиадасында**

|  |  |  |  |  |
| --- | --- | --- | --- | --- |
| № | Пәні | Сыныбы | Аты-жөні | Нәтижесі |
| 1 | Қазақ тілі | 11 «Ә» | Жолдасбай Нұрымжан | **3-орын** |
| 2 | Физика | 11 «А» | Сакенқызы Айзада | **Алғыс хат** |

**5-6 сынып оқушыларына арналған республикалық олимпиаданың аудандық кезеңінің нәтижесі.**

2024 жылдың қараша айының 14-15 күндері жалпы білім беретін пәндер бойынша **5-6 сынып** оқушыларына арналған республикалық олимпиаданың екінші аудандық кезеңі өтті. Бұл кезең оқушылардың білім деңгейін, олардың пәндерге деген қызығушылығын арттыруға және дарынды оқушыларды анықтауға бағытталды.

Олимпиадаға ауданның барлық мектептерінен ең үздік оқушылар қатысып, математика, қазақ тілі, әдебиет, жаратылыстану, ағылшын тілі сияқты негізгі пәндер бойынша өз білімдерін сынға салды. Әр пәннен тапсырмалар оқушылардың логикалық ойлау қабілетін, шығармашылық көзқарасын және пәнді терең меңгеруін бағалайтын күрделі деңгейде дайындалды.

Жеңімпаздар:

**Тарих пәнінен** 5 сынып оқушысы Бейсенбай Сырым 2-орын иеленді.Пән мұғалімі Елубаев Бауыржан.

**Қазақ тілі мен әдебиеті**: 6 ,,Ә" сынып оқушысы Жорабек Жанель ,,Алғыс хат" Пән мұғалімі Бейсенбаева Райлла.

**Ағылшын тілі пәнінен** 5 ,,Б" сынып оқушысы Каналхан Алихан ,,Алғыс хат"

Пән мұғалімі Алдабергенов Сәрсенбек.

Аудандық білім бөлімінің 05.12 күнгі жіберілген шығыс хаты негізінде жалпы білім беретін пәндер бойынша **7-8 сынып оқушылары арасында олимпиада 9-10 желтоқсан аралығында Алпамыс батыр мектеп базасында болып өтті.**

Олимпиада – бұл оқушылардың білім деңгейін тексеріп, дарынды балаларды анықтауға бағытталған интеллектуалды жарыс. Олимпиадалар әртүрлі пәндер бойынша өткізіледі: математика, физика, химия, биология, география, тарих және т.б. Олимпиадаға қатысу оқушылардың пәнге деген қызығушылығын арттырып, олардың ойлау қабілетін дамытады.

Олимпиада нәтижесіне тоқталайық,

**7 сыныптар бойынша:**

1.Нарова Дилбар 7 “Ә” сынып , **қазақ тілі мен әдебиет** 3-орын , пән мұғалімі Б.Мұратова;

2.Абитхан Айкөркем 7 ,,А" сынып, **орыс тілі мен әдебиеті пәнінен** 2-орын,пән мұғалімі Тлеубаева Акдидар;

3.Уалхан Елдос 7 ,, А" сынып, **химия пәнінен** 3-орын, пән мұғалімі Айдарова Гүлмира;

**8 сыныптар бойынша**:

1.Тасымбек Жасарал 8,,Ә" сынып, **математика пәнінен** 3 - орын, пән мұғалімі Ұ.Ахметова;

2.Әшірбек Мадина 8 ,,Ә" сынып, **биология пәнінен** 2-орын, пән мұғалімі Тасбулатова Айнұр;

Аудандық деңгейде ұйымдастырылған «Ыбырау жазулары» Ыбырай Алтынсариннің шығармашылығына арналған байқауда ағылшын тілі пәні мұғалімі Мусакова Газиза Сериковна өз кәсіби шеберлігі мен шығармашылық қабілетін таныта білді. Байқау барысында ұстаз Ыбырай Алтынсариннің шығармаларын ағылшын тілінде жаңаша әдістермен жеткізіп, оқушыларға қызықты әрі әсерлі етіп таныстырды. Байқау нәтижесінде аудандық кезеңінен 2-орын иеленіп, мектеп мәртебесін көтерді.

**Мұғалімдердің біліктілік курсқа баруы**

**30.09.2024 - 11.10.2024 жылы аралығында** биология пәні мұғалімі А.Тасбулатова Абай атындағы №4 МГ базасында **" Биология сабақтарында ғылыми жаратылыстану сауаттылығын дамыту"** тақырыбында біліктілігін арттырды.

Жетісай ауданы білім бөлімінің 11.10.2024 жылғы №2361 шығыс хаты негізінде 14.10-24.10.2024 ж күні аралығында Мақтарал ауданы, №20 Қ.Мүсірепов мектеп базасында «Педагогтердің цифрлық құзырлылығын дамыту» тақырыбында курсқа мектебіміздің физика пәні мұғалімі Ж.Мекенбаева мен математика пәні мұғалімі Ұ.Ахметова білімін арттырды.

Курсты «Өрлеу» біліктілікті арттыру ұлттық орталығының тренері Айжан Амирбаевна жүргізді. Курс жалпы 5 модульден құралған.

Google Jamboard мүмкіндіктері:

• Бірлескен жұмыс және нақты уақыттағы өзгерістерді қадағалау;

• Фонды реттелетін кескінге өзгерту;

• Графикалық планшетті қолдау;

• Слайдты PNG форматында сақтау;

• Жобаны PDF форматында экспорттау.

Padlet интерактивті тақталарымен жұмыс, learning apps.org, Formulator Tarsia, Wordwall – дидактикалық ойын үлгілерін құрастырушы қосымшаларымен практикалық жұмыстар жүргізілді.

Quizizz– математикалық формулаларды енгізуді, суреттер мен аудиофайлдарды біріктіруді, пайдаланушылар жасаған кітапхананы пайдалануды қолдайтын тест құрастырушыларымен жұмыс түрлері ұйымдастырылды. Курс соңында әріптестер Padlet тақтасында ауызша, жазбаша кері байланыстар бере отырып, алғыстарын білдірді.

Курс басында тыңдаушылар диагностикалық тест тапсырып, бастапқы білімін бақылады. Курс соңында қысқа мерзімде өткен тақырыптар бойынша қорытынды тест тапсырып, жоғары нәтиже көрсетті.

04.12.2024 жылы күні мектебімізде ***«Цифрлы платформалар мен ресурстарды қолдану арқылы білім сапасын арттыру»*** тақырыбындааудандық семинар болды.

Жетісай ауданы білім бөлімінің әдіскерлері Ұ.Райханова мен Болатова Гүлбану, Елемесов Аязхан, Тілеуқабылов Шыңғыс семинарды ашып беріп, семинарға қатысушыларды бағдарламамен таныстырды. Семинарға ауданның пән мұғалімдері келді. Ұйымдастыру кезеңі мен «Тәуелсіздік-тірегім» тақырыбында концерттік бағдарлама өз дәрежесінде болғаны, өнерлі өнерпаздардың шығармашылығын шыңдап, нәтижелі жұмыс көрсете білгенін айтты.

Семинар барысында өтілген ашық сабақтар 1 «А» сынып математика пәні бойынша бастауыш сынып мұғалімі Б.Балтабулатованың сабағына М.Шоқай атындағы №26 ЖББМ бастауыш сынып мұғалімі Сайымкулова Алтынай мұғалімнің іс-тәжірибесіне тоқталды. Мұғалімнің сабақ барысында қолданылған цифрлық платформаларға ерекше тоқталып өтті. Сабақта топтық, жұптық, жеке жұмыстар жүргізілді. Орыс тілі пәні мұғалімі А.Тлеубаева 2 «Ә» сыныбына «Смена времен года» тақырыбында өткен ашық сабаққа М.Мақатаев ЖББМ мектебінің орыс тілі мен әдебиеті пәні мұғалімі Омарова Ұлжалғас кері байланыс берді. Мұғалімнің өзін-өзі ұстауы, оқушылармен жұмыс барысы, топтық, жұптық жұмыстар жүргізілуіне тоқталып, оң баға берді. Қазақстан тарихы пәні мұғалімі Б.Үргінбаев 9 «Ә» сынып «1945-1985 жылдардағы кеңестік білім беру жүйесі» тақырыбындағы ашық сабағына М.Маметова ЖББМ тарих пәні мұғалім Қ.Биболов сабақта word wall, gennally, canva платформаларын тиімді қолдана білгенін, топтық, жұптық, жеке жұмыстар жүргізілгеніне кері байланыс жасады. Ағылшын тілі пәні мұғалімі Алдабергенов Сәрсенбек 5 «Б» сыныбына «A day at school» тақырыбындағы ашық сабаққа Қ.Қастеев ЖББМ ағылшын тілі пәні мұғалімі Смайлова Ақмарал мұғалімнің сабағына кері байланыс жасады. Мұғалімнің шеберлігіне, оқылым, тыңдалым, айтылым, жазылым дағдыларын толық орындағанын, баламен қарым-қатынасына ерекше тоқталып өтті.

Математика пәні мұғалімі Ш.Шожеева 6 «Ә» сыныпқа «Рационал сандарға амалдар қолдану» тақырыбында ашық сабағына №66 Мырзашөл ЖББМ математика пәнінің мұғалімі Сарманова Назира кері байланыс жасады. Шынайы сабақ болғанын, мұғалімнің сабырлығы, сабақта қолданылған ЖИ элементтерін тиімді қолданғанын айтып өтті.

Қазақ тілі мен әдебиеті пәні мұғалімі Муратова Баян 7 «Ә» сыныпқа «Қазақ дәстүрлі әндері» тақырыбында ашық сабағына №20 Т.Рысқұлов ЖББМ қазақ тілі мен әдебиеті пәні мұғалімі Ауданбаева Нагима мұғалімнің іс-тәжірибесіне кері байланыс жасады.Мұғалімнің сөйлеу дикциясы, оқушылармен жұмыс барысы, қолданылған тиімді әдістеріне тоқталды. Химия пәні мұғалімі Г.Айдарова 8 «Ә» сыныбына «Сутек алынуы, қасиеттері және қолданылуы» тақырыбында өткен ашық сабағына №44 Жаңа дала ЖББМ химия пәні мұғалімі Жиренбаева Гауһар кері байланыс жасады. Сабақ өз дәрежесіне болды. Сабақ барысында «QUIZZ» бағдарламасы бойынша АКТ-ні тиімді қолдана отарып, топтық жұмыстар жүргізді. География пәні мұғалімі М.Жұманазар 8 «А» сыныпқа «Құрлық суларының экологиялық мәселелері» тақырыбында ашық сабағына №49 Сырдария ЖББМ Әбдіханов Дәурен кері байланыс жасады. Мұғалімнің шығармашылығы іс-тәжрибесіне ерекше тоқталып, шынайы жұмыс жүргізгені туралы айтып өтті. Қазақстан тарихы пәні мұғалімі Сахов Габидулла 10 «Ә» сыныпқа «Дәстүрлі қазақ қоғамының әлеуметтік жіктелуінің ерекшеліктері» тақырыбында ашық сабаққа М.Горький МГ тарих пәні мұғалімі Айтжанова Айжамал сабақтың жоғары дәрежеде өтілгеніне тоқталды. Мұғалім сабақтың өн бойында жасанды интеллект элементтері мен ресурстарды тиімді пайдаланып, мақсатына жеткенін баяндады. Жетісай ауданы білім бөлімінің әдіскері Болатова Гүлбану воркшоптардың өтілу барысына тоқталды. Воркшоптан мұғалімнің әдіс-тәсілдер қоржынына көптеген әдістерді алғанын, дайындықтың жоғары деңгейде болғанын атап өтті.Сонымен қатар мектептің жылы қарым-қатынасы, жылы атмосферасы, оқушылардың тәрбиелі тұлға болып қалыптасып жатқанынан яғни жүйелі жұмыстардың нәтижесі екенін өз сөзінде атап өтті. Воркшопты жүргізген Ж.Қасымбекова, А.Өсербай, А.Бижанова мен А.Тасбулатова ұстаздардың тәжірибелеріне тоқталып, оң нәтиже берді.

Жетісай ауданы білім бөлімі тарапынан семинарға белсене қатысқан ұстаздарды «Алғыс хатпен» марапаттады.

Директордың бейіндік оқыту орынбасары: Ж.Мекенбаева